《养竹诗》
宋代·华镇

莫笑青青一两茎，春来次第满林生。露凝节目犹含粉，风过枝梢已有声。

拂拭且看霜雪干，剪裁当见凤凰鸣。繁枝去尽生微径，几为清阴特地行。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。